
Δελτίο Τύπου

29 Ιανουαρίου 2009
Εξαιρετικά αποτελέσματα πωλήσεων το 2008 – η BMW Motorrad υψώνει το ανάστημά της στις δύσκολες συνθήκες της αγοράς – σημαντική ανάπτυξη για την Husqvarna Motorcycles.

Μόναχο. Παρά τις δύσκολες συνθήκες που επικρατούν στην αγορά, η BMW Motorrad κατάφερε να συνεχίσει το ρεκόρ πωλήσεων της προηγούμενης χρονιάς. Το 2008, 101.685 (προηγούμενο έτος: 102.467 μονάδες) μοτοσικλέτες BMW παραδόθηκαν στους αγοραστές τους – μια ελαφρά πτώση της τάξης του 0,8%. Κατά το δεύτερο εξάμηνο της χρονιάς σημειώθηκε σημαντική αύξηση. Το Δεκέμβριο, οι πωλήσεις ήταν, μάλιστα, μεγαλύτερες κατά 9,3% από τα επίπεδα πωλήσεων του προηγούμενου έτους, φτάνοντας τις 7.457 μονάδες (προηγούμενο έτος: 6.821 μονάδες).

Παρά τη γενικότερη πτώση στις αγορές μοτοσικλετών, η BMW Motorrad είδε αξιοσημείωτες αυξήσεις στις πωλήσεις της στις ευρωπαϊκές αγορές της Ιταλίας, της Γαλλίας, της Μεγάλης Βρετανίας & Ιρλανδίας, της Ελβετίας, της Αυστρίας, της Ελλάδας και της Πολωνίας, καθώς επίσης στις αγορές της Λατινικής Αμερικής και της Νότιας Αφρικής, μεταξύ άλλων. Ως αποτέλεσμα της παραγωγής πολλών ανανεωμένων και νέων μοντέλων, η ΒΜW Motorrad κατόρθωσε να επιβληθεί με εντυπωσιακό τρόπο στις άλλες αγορές εξαγωγών και, σε ορισμένες περιπτώσεις, να αυξήσει σημαντικά το μερίδιο αγοράς της.

Στη Γερμανία, τη μεγαλύτερη εθνική αγορά για την BMW Motorrad, το 2008 ταξινομήθηκαν συνολικά 18.112 νέες μοτοσικλέτες BMW (προηγούμενο έτος: 22.065 μονάδες), μια μείωση κατά 17,9%. Παρ’ όλα αυτά, η BMW Motorrad κατάφερε να διατηρήσει την ηγετική της θέση στη συνολική αγορά, στην οποία επίσης σημειώθηκε μείωση (κατά 8,8%), καθώς και στον τομέα των μοτοσικλετών άνω των 500 cc. Το μερίδιο της BMW στη συνολική αγορά το Δεκέμβριο ήταν 17,3% (προηγούμενο έτος: 19,2%), ενώ το μερίδιό της στον τομέα των μοτοσικλετών άνω των 500 cc ήταν 18,1% (προηγούμενο έτος: 20,4%).

Όπως και την προηγούμενη χρονιά, η δεύτερη μεγαλύτερη εθνική αγορά για την BMW Motorrad ήταν η Ιταλία. Ταξινομήθηκαν 15.342 νέες μοτοσικλέτες BMW (προηγούμενο έτος: 14.533 μονάδες), αύξηση κατά 5,6%. Στην ιταλική αγορά συνολικά, στην οποία υπήρξε μια γενική πτώση (συνολική αγορά: μείωση 8,6%), η BMW όχι μόνο κατέγραψε αύξηση στις ταξινομήσεις, αλλά επίσης κατόρθωσε να διευρύνει το μερίδιο αγοράς της στο 11,2 % (προηγούμενο έτος: 9,7%).

Και στις Η.Π.Α., την τρίτη μεγαλύτερη αγορά της BMW Motorrad, η συνολική αγορά παρουσίασε πτώση κατά 4,6%. Ωστόσο, σημειώθηκε αύξηση κατά 0,5% στον αριθμό μοτοσικλετών BMW που ταξινομήθηκαν από τους πελάτες συγκριτικά με την προηγούμενη χρονιά, ενώ ο συνολικός αριθμός πωλήσεων ήταν 11.831 μονάδες (προηγούμενο έτος: 11.776 μονάδες). Παράλληλα, το μερίδιο αγοράς της BMW Motorrad αυξήθηκε από 1,7% σε 1,8%.

Οι εξελίξεις στις ταξινομήσεις και το μερίδιο αγοράς της BMW Motorrad σε άλλες αγορές
	
	Ανάπτυξη της συνολικής αγοράς
	Ταξινομήσεις
BMW Motorrad
	Μερίδιο αγοράς BMW Motorrad

	Ισπανία
	- 20,4%
	10.152 μονάδες 

(προηγούμενο έτος: 10.384 μονάδες)
	9,0% 

(προηγούμενο έτος: 7,3%)

	Γαλλία
	- 3,0%
	8.019 μονάδες
(προηγούμενο έτος: 7.590 μονάδες)
	7,7%

(προηγούμενο έτος: 7,1%)

	Μεγάλη Βρετανία
	- 5,8%
	5.850 μονάδες
(προηγούμενο έτος: 5.100 μονάδες)
	8,3%

(προηγούμενο έτος: 6,8%)

	Νότια Αφρική
	- 8,1%
	3.313 μονάδες
(προηγούμενο έτος: 2.762 μονάδες)
	12,8%

(προηγούμενο έτος: 9,8%)

	Ελλάδα

Σύνολο αγοράς
	-0,3%
	2.015 μονάδες (προηγούμενο έτος: 1.529 μονάδες, +31,3%)
	2% (προηγούμενο έτος: 1,5%)

	Αγορά μοτοσικλέτας > 500 cc
	+3,5%
	2.007 μονάδες
	10,3 % (προηγούμενο έτος: 8,1%)


Το πιο επιτυχημένο μοντέλο συνολικά το 2008 ήταν, για μια ακόμα φορά, η travel enduro BMW R 1200 GS (22.845 μονάδες), ακολουθούμενη από την R 1200 GS Adventure (12.460 μονάδες). Σε σύγκριση με την προηγούμενη χρονιά, 2.298 περισσότερες μονάδες της R 1200 GS παραδόθηκαν στους πελάτες, ενώ οι πωλήσεις της Adventure ήταν κατά 2.930 μονάδες μεγαλύτερες από αυτές του προηγούμενου έτους.

Στην τρίτη θέση βρέθηκε η touring R 1200 RT με 11.001 παραδόσεις μοτοσικλετών.

Τα enduro μοντέλα της σειράς F, των οποίων η διάθεση άρχισε το Μάρτιο του 2008 (φθινόπωρο 2008: πρώτη κυκλοφορία της F 800 GS στις αγορές εκτός Ευρώπης), έκαναν επίσης πολύ επιτυχημένες πωλήσεις. Η F 800 GS σημείωσε πωλήσεις 10.261 μονάδων, ενώ η F 650 GS πούλησε 9.644 μονάδες και κατέλαβε την πέμπτη θέση στην κατάταξη των πιο δημοφιλών μοτοσικλετών BMW.

Ανάπτυξη της Husqvarna Motorcycles κατά 1/3 περίπου. 
Η Husqvarna Motorcycles, η δεύτερη φίρμα μοτοσικλετών του Ομίλου BMW, κατέγραψε σημαντική ανάπτυξη το 2008. Η παλαιότερη φίρμα μοτοσικλετών στον κόσμο που βρίσκεται ακόμα στην παραγωγή παρέδωσε 13.511 μοτοσικλέτες τον πρώτο της χρόνο μετά την εξαγορά της από τον Όμιλο BMW, αύξηση 31% συγκριτικά με την προηγούμενη χρονιά. Εδώ, η ανάπτυξη προήλθε κυρίως από τις αγορές εκτός Ευρώπης.

BMW Motorrad – οι προοπτικές για το 2009.

Η σειρά μοντέλων της BMW Motorrad για το 2009 είναι μεγαλύτερη από ποτέ. Στους πέντε διαφορετικούς κόσμους των εμπειριών Enduro, Tour, Urban, Sport και HP υπάρχουν συναρπαστικές μοτοσικλέτες που, κυριολεκτικά, θα ικανοποιήσουν κάθε γούστο. Το πρόγραμμα συμπληρώνεται από μια εκτενή γκάμα αξεσουάρ και εξοπλισμού αναβατών.

Το Φεβρουάριο, θα τεθούν στη διάθεση των πελατών τα νέα μοντέλα της σειράς K :  τα K 1300 S, K 1300 R και K 1300 GT. Η πρώτη roadster μοτοσικλέτα μεσαίας κατηγορίας της BMW,  F 800 R,  θα κυκλοφορήσει το Μάιο. 

Μέσα στη σεζόν του 2009, επίσης, η BMW Motorrad θα κάνει την είσοδό της στην κατηγορία των μοτοσικλετών supersport. Η BMW S 1000 RR θα συμμετάσχει στο Παγκόσμιο Πρωτάθλημα Superbike, την πιο σημαντική σειρά αγώνων για μοτοσικλέτες που βασίζονται σε μοντέλα μαζικής παραγωγής. Η κυκλοφορία στην αγορά του βασικού μοντέλου θα πραγματοποιηθεί αργότερα μέσα στη χρονιά.

Το δεύτερο πολύ σημαντικό αγωνιστικό γεγονός της χρονιάς είναι η είσοδος της BMW στον τομέα του sports enduro. Η Ομάδα Off-Road της BMW Motorrad Motorsport θα λάβει μέρος στο Παγκόσμιο Πρωτάθλημα Enduro με την G 450 X, ενώ, επίσης, θα συμμετάσχει σε εθνικά και διεθνή πρωταθλήματα cross country.

ΜΟΝΟ ΓΙΑ ΔΗΜΟΣΙΟΓΡΑΦΟΥΣ 
Δημήτρης Ράπτης, Διευθυντής BMW Motorrad
Τηλέφωνο: +30 2109118180, Fax: +30 210 9118005

e-mail: Dimitris.Raptis@bmw.gr

